Mestské zastupiteľstvo v Košiciach

U z n e s e n i e
z V. rokovania Mestského zastupiteľstva v Košiciach, 
zo dňa 22. júna 2015  			          číslo: 165

Rozšírenie prenajatých priestorov a prenájom celkových priestorov 
na dobu určitú 10 rokov za nájomné z dôvodu hodného osobitného zreteľa v objekte zrušenej ZŠ Poľná 1 v Košickej Novej Vsi pre nájomcu Družstvo THESAN, Lomonosovova 14, Košice

Mestské zastupiteľstvo v Košiciach 
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v znení neskorších predpisov

schvaľuje

-	rozšírenie prenajatých priestorov o priestory vo výmere 476,51 m² v objekte zrušenej Základnej školy Poľná 1 v Košickej Novej Vsi (stavba so súpisným číslom 317 na parcele č. 1121/2, ktorá sa nachádza v katastrálnom území Košická Nová Ves, obec: Košice – Košická Nová Ves, okres Košice III, a je evidovaná Okresným úradom, katastrálnym odborom v Košiciach na LV č. 1050) priamym nájmom, ako dôvod hodný osobitého zreteľa a
-	prenájom celkových priestorov vo výmere 624,98 m² (už prenajatých a rozšírených) za nájomné 3,00 €/m²/rok a prevádzkové náklady na dobu určitú 10 rokov, ako dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov,

z dôvodu zachovania pôvodného účelu využitia školských priestorov, možnosti dodávania stravy a surovín určených pre dietetické stravovanie žiakov v zariadeniach školského stravovania v Košiciach, nájomcovi - Družstvo THESAN, Lomonosovova 14, 040 01 Košice, IČO: 47 666 102, za podmienky, že nájomca bude zabezpečovať údržbu priestorov v dojednanom rozsahu na vlastné náklady a za podmienky, že nájomca vykoná stavebné opravy a úpravy v prenajatom priestore vo výške 150 000,- Eur v lehote 10 rokov od účinnosti nájomnej zmluvy, bez nároku na započítanie kompenzácie investovaných nákladov a zhodnotenia.

	MUDr. Richard Raši, PhD., MPH	
	primátor mesta Košice
	Podpísal dňa: 29.06.2015

Za správnosť:	Ing. Pavol Lazúr

		Mgr. Matej Čontofalský

Zapisovateľka: Blanka Lukáčová